Steven Gardiner
Steven Gardiner (sündinud 12. septembril 1995 Abacol) on Bahama jooksja, olümpiavõitja ja maailmameister. Ta kuulus 2016. aasta suveolümpiamängudel Rio de Janeiros pronksmedali võitnud Bahama 4x400 meetri teatemeeskonda. 2017. aasta maailmameistrivõistlustel Londonis oli ta 400 meetri jooksus Wayde van Niekerki järel teine. 2019. aasta maailmameistrivõistlustel Dohas võitis ta Anthony Zambrano ja Fred Kerley ees kuldmedali Bahama rekordiga 43.48. 2020. aasta suveolümpiamängudel Tokyos tuli ta tulemusega 43.85 Zambrano ja Kirani Jamesi ees olümpiavõitjaks. 2022. aastal jooksis ta uue 300 meetri sisemaailmarekordi 31.56.